Загребҡа иезуиттар килеү менән  (XVII быуаттың 1-се  яртыһы) ғибәҙәтхана улар идаралығына  тапшырыла. Иҫке сиркәү күләме буйынса тап килмәгәнлектән һәм ярайһы уҡ ныҡ зыян күргәнлектән, иезуиттар 1620—32 йылдарҙа  яңы ҡорам төҙөүҙе һәм биҙәүҙе тормошҡа ашыра. Сиркәү янында шулай уҡ монастырь төҙөйҙәр  (хәҙер Кловичев Һарайы  Галереяһы). Изге Екатерина сиркәүе ике тапҡыр янғындан зыян күрә— 1674 һәм 1645 йылдарҙа, һуңғы тапҡыр тулыһынса  янып юҡҡа сыға.  Сиркәүҙе тергеҙеүҙә хорват вельможалары ярҙам итә, улар, үҙ сиратында, сиркәү диуарҙарында нәҫелдән килгән гербтарын урынлаштырыу хоҡуғына эйә була, шулай уҡ ҡәбер ташы ҡуйып сиркәүҙә ерләнеү өҫтөнлөгөн ала.